b"\n_START_ARTICLE_\nLiffey\n_START_PARAGRAPH_\nLiffey, An Life p\xc3\xa5 gaelisk, er en elv som renner ut i Irskesj\xc3\xb8en gjennom sentrum av Dublin. Navnet \xc2\xabLiphe\xc2\xbb, eller \xc2\xabLife\xc2\xbb var navnet p\xc3\xa5 en slette som elven rant igjennom, og ble senere navn p\xc3\xa5 elva. Navnet p\xc3\xa5 elva var opprinnelig \xc2\xabAn Ruirthech\xc2\xbb, den som har sterk str\xc3\xb8m._NEWLINE_Liffey er den st\xc3\xb8rste elva i Dublin. Sideelvene heter Dodder, Poddle og Camac. Havna i Dublin best\xc3\xa5r av elvas utl\xc3\xb8p. B\xc3\xa5de elva Dodder og kanalene Grand Canal (Irland) og Royal Canal munner ut i Liffey i havneomr\xc3\xa5det.\n_START_SECTION_\nElvas l\xc3\xb8p\n_START_PARAGRAPH_\nLiffeys kilde ligger ved \xc2\xabKippure\xc2\xbb som er et fjell i grevskapet Wicklow s\xc3\xb8r for Dublin.  Elva har et fall p\xc3\xa5 500 meter og renner 125 km videre gjennom grevskapene Kildare og Dublin._NEWLINE_Det er tre kraftstasjoner ved Poulaphouca, Golden Falls og Leixlip, som tilh\xc3\xb8rer det offentlige irske elektrisitetsverket, ESB, Electricity Supply Board. I tillegg er det flere mindre, private kraftverk langs elva._NEWLINE_Elva renner igjennom byene Ballymore Eustace, Newbridge, Caragh, Celbridge, Leixlip og Lucan f\xc3\xb8r den renner gjennom Dublin sentrum og ut i Dublinbukten.\n_START_SECTION_\nBruk og trafikk p\xc3\xa5 elva\n_START_PARAGRAPH_\nI mange \xc3\xa5rhundrer har det v\xc3\xa6rt ferdsel for \xc3\xa5 handle p\xc3\xa5 elva helt fra vikingene grunnla Dublin til nyere tid._NEWLINE_Flere skip var ofte \xc3\xa5 se i Liffey da de lastet \xc3\xb8l for eksport fra Guinness bryggeriet, \xc2\xabSt. James's Gate\xc2\xbb. Noen av disse var Lady Patricia  og Miranda Guinness._NEWLINE_De siste \xc3\xa5rene er den eneste regelmessige trafikken p\xc3\xa5 elva sightseeing b\xc3\xa5ter med guide, kalt Liffey Voyage. _NEWLINE_Elva deler Dublin i nordlig og s\xc3\xb8rlig del. Den renner igjennom byen omtrent rett mot \xc3\xb8st. Den renner midt igjennom det mest sentrale av sentrum, som antagelig er brua med hovedgata \xc2\xabO'Connell Street\xc2\xbb._NEWLINE_Litt utenfor byen, ved Chapelizod, brukes elva av flere roklubber, b\xc3\xa5de fra universitetene og fra politiet, til trening og konkurranser._NEWLINE_Siden 1960 er det hvert \xc3\xa5r arrangert kano-padlekonkurranse, The Liffey Descent, 27 km med str\xc3\xb8mmen fra Straffan til Islandbridge.\n_START_SECTION_\nKai anlegg\n_START_PARAGRAPH_\n. _NEWLINE_Kaiene i Liffey heter: Custom House Quay, Bachelor's Walk, Sir John Rogerson's Quay, Eden Quay og Merchant's Quay."